איגה שוויונטק

איגה נטליה שוויונטק (בפולנית: Iga Natalia Świątek; נולדה ב-31 במאי 2001) היא טניסאית מקצוענית פולנייה. נכון לאוקטובר 2022, מדורגת במקום הראשון בעולם בדירוג ה-WTA. שוויונטק זכתה ב-5 תוארי גראנד סלאם ביחידות, ארבע פעמים באליפות צרפת הפתוחה (2020, 2022, 2023 ו-2024) ובאליפות ארצות הברית הפתוחה (2022). היא שחקנית הטניס הראשונה מפולין שזכתה בטורניר גראנד סלאם. שוויונטק נולדה וגדלה ברשין. אביה, תומאש שוויונטק (אנ') השתתף באולימפיאדת סיאול (1988) וסיים במקום שביעי בחתירה ברביעייה כפולה. באליפות אוסטרליה הפתוחה שנערכה בסוף ינואר 2020 הגיעה שוויונטק לסיבוב הרביעי שבו הפסידה לאנט קונטאבייט מאסטוניה (דורגה במקום 28 בטורניר) ב-3 מערכות צמודות (6-7(4-7), 7-5, 7-5). בסיבוב הראשון היא ניצחה את טימאה בבוש מהונגריה בשתי מערכות (3–6, 2-6), בסיבוב השני היא ניצחה את קרלה סוארס נבארו מספרד בשתי מערכות (3–6, 5-7) ובסיבוב השלישי היא ניצחה את דונה וקיץ' מקרואטיה (דורגה במקום 19 בטורניר) ב-2 מערכות (5–7, 3-6). באליפות ארצות הברית שנערכה בתחילת ספטמבר אותה שנה היא הגיעה לסיבוב השלישי שבו הפסידה לוויקטוריה אזרנקה מבלארוס בשתי מערכות (6-4, 6-2). אזרנקה הגיעה בהמשך הטורניר למשחק הגמר. בסיבוב הראשון היא ניצחה את ורוניקה קודרמטובה מרוסיה (דורגה במקום 29 בטורניר) בשתי מערכות (3–6, 3-6) ובסיבוב השני היא ניצחה את סאכיה ויקרי מארצות הברית ב-3 מערכות (7-6(7-5), 3-6, 4-6). אל אליפות צרפת שנערכה בתחילת אוקטובר אותה שנה היא הגיעה כשחקנית לא מדורגת בטורניר וזכתה בתואר הגראנד סלאם הראשון שלה לאחר ניצחון במשחק הגמר על סופיה קנין מארצות הברית (דורגה במקום 4 בטורניר) בשתי מערכות (4–6, 1–6). בסיבוב הראשון היא ניצחה את הפיינאליסטית משנה שעברה מרקטה וונדרואושובה מצ'כיה (דורגה במקום 15 בטורניר) בשתי מערכות (1–6, 2–6), בסיבוב השני היא ניצחה את שיה שו-ויי מטאיוואן בשתי מערכות (1–6, 4–6), בסיבוב השלישי היא ניצחה את יוג'יני בושאר מקנדה בשתי מערכות (3–6, 2–6), בסיבוב הרביעי היא עשתה את הפתעת הטורניר לאחר שניצחה את המדורגת ראשונה בטורניר ושנייה בעולם סימונה האלפ מרומניה בשתי מערכות (1–6, 2–6), בשלב רבע הגמר היא ניצחה את מרטינה טרוויזן מאיטליה שעלתה משלב המוקדמות בשתי מערכות (3–6, 1–6) ובשלב חצי הגמר היא ניצחה את נדיה פודורוסקה מארגנטינה, הפתעת הטורניר שהגיעה משלב המוקדמות, בשתי מערכות (2–6, 1–6). נוסף לכך, היא הגיעה לשלב חצי הגמר בטורניר לזוגות נשים ביחד עם ניקול מליכר מארצות הברית. בזכות זכייה זו קפצה שוויונטק למקום 17 בעולם, דירוג השיא שלה. אל אליפות אוסטרליה הפתוחה היא הגיעה כמדורגת 15 בטורניר. היא הפסידה בסיבוב הרביעי לסימונה האלפ (מדורגת 2 בטורניר) ב-3 מערכות (3-6, 6-1, 6-4). באליפות איטליה הפתוחה היא זכתה בטורניר לאחר ניצחון במשחק הגמר על קרולינה פלישקובה מצ'כיה (מדורגת 9 בטורניר) בשתי מערכות (0-6, 0-6). בטורניר היא הפסידה מערכה אחת. באליפות צרפת היא דורגה במקום 8 בטורניר והפסידה במשחק רבע הגמר למריה סקארי מיוון (מדורגת 17 בטורניר) בשתי מערכות (6-4, 6-4) ולא הצליחה להגן על תוארה. באליפות וימבלדון היא הפסידה בסיבוב הרביעי לאונס ג'אבור מתוניסיה (מדורגת 21 בטורניר) ב-3 מערכות (5-7, 6-1, 6-1). באליפות ארצות הברית היא הפסידה בסיבוב הרביעי לבלינדה בנצ'יץ' משווייץ (מדורגת 11 בטורניר) בשתי מערכות (7-6 14-12, 6-3). בסוף ינואר 2022 הגיעה שוויונטק לאליפות אוסטרליה הפתוחה כמדורגת 7 בעולם. היא הפסידה במשחק חצי הגמר לדניאל קולינס מארצות הברית (מדורגת 27 בטורניר) בשתי מערכות (6-4, 6-1). באליפות קטר טוטאל הפתוחה שנערכה בסוף פברואר היא דורגה במקום 7 בטורניר וזכתה בתואר לאחר ניצחון במשחק הגמר על אנט קונטאבייט מאסטוניה (4 בטורניר) בשתי מערכות (2-6, 0-6). בטורניר היא הפסידה מערכה אחת. באינדיאן וולס מאסטרס שנערך במרץ היא דורגה במקום 3 בטורניר וזכתה בתואר לאחר ניצחון במשחק הגמר על מריה סקארי (6 בטורניר) בשתי מערכות (4-6, 1-6). שבועיים לאחר מכן, באליפות מיאמי הפתוחה שנערך באפריל היא דורגה במקום 2 בטורניר וזכתה בתואר לאחר ניצחון במשחק הגמר על נאומי אוסקה מיפן בשתי מערכות (4-6, 0-6) היא ניצחה את כל המערכות וב-3 מהן היא ניצחה 0-6. לאחר הטורניר היא עלתה למקום הראשון בעולם. באליפות איטליה הפתוחה היא הגנה על תוארה לאחר ניצחון במשחק הגמר על אונס ג'אבור (מדורגת 9 בטורניר) בשתי מערכות (2-6, 2-6), לאחר שהיא ניצחה את כל המערכות וב-3 מהן היא ניצחה 0-6. שבוע לאחר מכן, באליפות צרפת היא זכתה בתואר בפעם השנייה בקריירה שלה לאחר שניצחה במשחה הגמר את קוקו גוף מארצות הברית (מדורגת 18 בטורניר) בשתי מערכות (1-6, 3-6). במהלך הטורניר היא הפסידה מערכה אחת בלבד וב-3 מערכות היא ניצחה 0-6. באליפות וימבלדון היא הפסידה בסיבוב השלישי לאליזה קורנה מצרפת בשתי מערכות (6-4, 6-2). באליפות ארצות הברית היא זכתה לראשונה בטורניר זה לאחר ניצחון במשחה הגמר את אונס ג'אבור (מדורגת 5 בטורניר) בשתי מערכות (2-6, 6-7 5-7). גראנד סלאם רביעי שוויונטק זכתה באליפות צרפת הפתוחה בפעם השלישית שלה לאחר ניצחון במשחק הגמר בשלוש מערכות על קרולינה מוצא׳ובה (6-2, 5-7, 6-4). גראנד סלאם חמישי שוויונטק זכתה באליפות צרפת הפתוחה בפעם הרביעית (והשלישית ברציפות) שלה לאחר ניצחון במשחק הגמר על ג'זמין פאוליני (דורגה 12 בטורניר) בשתי מערכות (2-6, 1-6). מדיה וקבצים בנושא איגה שוויונטק בוויקישיתוף איגה שוויונטק, ברשת החברתית פייסבוק איגה שוויונטק, ברשת החברתית אקס (טוויטר) איגה שוויונטק, ברשת החברתית אינסטגרם איגה שוויונטק, באתר olympedia.org איגה שוויונטק, באתר ה-WTA איגה שוויונטק, באתר ה-ITF איגה שוויונטק, באתר גביע הפדרציה אמיר ענבר, כדי להישאר הכי טובה בעולם, איגה שביונטק צריכה שינוי, באתר הארץ, 14 באוקטובר 2024 Buenos Aires 2018 - Tennis - Women’s Doubles, International Olympic Committee, ‏2018-10-24 (באנגלית)